BCP รายได้ขายพุ่ง-จำหน่ายเงินลงทุน SEGHPL ดันกำไรปี 65 ทะลุ 1.2 หมื่นล้าน โต 70%
BCP โชว์กำไรปี 65 แตะ 12,575 ล้านบาท โต 65% จากปีก่อนมีกำไร 7.6 พันล้านบาท รับรู้รายได้ขายและบริการเพิ่มขึ้น รวมถึงรับรู้ในส่วนของการจัดจำหน่ายเงินลงทุนใน SEGHPL วงเงิน 2 พันล้านบาท แจกปันผล 1 บ. ขึ้น XD 3 มี.ค.66 และจ่ายปันผลวันที่ 24 เม.ย.66
BCP โชว์กำไรปี 65 แตะ 12,575 ล้านบาท โต 65% จากปีก่อนมีกำไร 7.6 พันล้านบาท รับรู้รายได้ขายและบริการเพิ่มขึ้น รวมถึงรับรู้ในส่วนของการจัดจำหน่ายเงินลงทุนใน SEGHPL วงเงิน 2 พันล้านบาท
20 ก.พ. 2566

บริษัท บางจาก คอร์ปอเรชั่น จำกัด (มหาชน) หรือ BCP รายงานผลการดำเนินงานงวดปี 65 มีกำไรสุทธิ ดังนี้

สำหรับ BCP ในปี 2565 มีกำไรสุทธิอยู่ที่ 12,575.16  ล้านบาท เพิ่มขึ้น 64.95% เมื่อเทียบกับงวดเดียวกันของปีก่อนมีกำไรสุทธิ 7,623.79 ล้านบาท เป็นผลมาจากรายได้จากการขายและการให้บริการรวม 312,202 ล้านบาท เพิ่มขึ้น 57% เมื่อเทียบกับงวดเดียวกันของปีก่อน โดยส่วนใหญ่มาจากรายได้ที่เกี่ยวข้องกับธุรกิจน้ำมันเป็นหลัก จากการที่ราคาขายเฉลี่ยต่อหน่วยเพิ่มขึ้นตามราคาน้ำมันดิบและราคาน้ำมันสำเร็จรูปที่ปรับเพิ่มขึ้นตามภาวะตลาดโลก รวมถึงปริมาณการจำหน่ายเพิ่มขึ้น อีกทั้งกลุ่มธุรกิจทรัพยากรธรรมชาติได้รับปัจจัยบวกจากราคาขายเฉลี่ยน้ำมันและก๊าซธรรมชาติเหลว ปรับเพิ่มขึ้น 51% เมื่อเทียบกับงวดเดียวกันของปีก่อน
อีกทั้งกำไรขั้นต้น 46,269 ล้านบาท เพิ่มขึ้น 95% เมื่อเทียบกับงวดเดียวกันของปีก่อน เป็นผลมาจากธุรกิจโรงกลั่นมีค่าการกลั่นพื้นฐาน (Operating GRM) 14.33เหรียญสหรัฐฯ ต่อบาร์เรล ปรับเพิ่มขึ้น 9.81 เหรียญสหรัฐฯ ต่อบาร์เรล เมื่อเทียบกับปีก่อนหน้า โดยหลักเกิดจาก Crack Spread ของทุกผลิตภัณฑ์ปรับตัวเพิ่มขึ้นตามภาวะตลาดโลก
นอกจากนี้ยังมีกำไรจากการขายเงินลงทุน จากการจำหน่ายเงินลงทุนใน SEGHPL เป็นผลทำให้กลุ่มบริษัทบางจาก รับรู้กำไร 2,031 ล้านบาท
อย่างไรก็ตาม บริษัทเตรียมปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค. 65 เป็นเงินสดในอัตราหุ้นละ 1 บาท โดยวันที่ไม่ได้รับสิทธิปันผล (XD) วันที่ 3 มี.ค.66 และกำหนดจ่ายปันผลวันที่ 24 เม.ย.66